श्री अमित शाह के मुताबिक ऐसी पुस्तक की जरुरत ना सिर्फ उन लोगों के लिए है जो मोदी जी को पसंद करते हैं बल्कि यह पुस्तक उन लोगों को भी एक नया नजरिया देगी जो हर बात पर मोदी जी की आलोचना करते हैं. उन्होंने कहा की नरेंद्र मोदी के साथ लम्बे तौर पर काम करने के अपने अनुभव से मैं कह सकता हूँ कि उनसे काफी कुछ सीखा जा सकता है. जिन लोगों को उनके साथ काम करने का अवसर नहीं मिला है, वे मोदी जी की कार्यशैली को देखकर काफी कुछ सीख सकते हैं. इस पुस्तक में मोदी जी के सन्देश और उनसे जो बातें सीखी जा हैं, उसका प्रस्तुतीकरण उनके कामकाज के आधार पर किया है. श्री शाह ने कहा की मैं इस पुस्तक के लेखक और प्रकाशक को इस बात के लिए बधाई देता हूँ कि इन्होंने एक ऐसी पुस्तक तैयार की है जो आम लोगों के लिए बेहद उपयोगी है. मैं इन्हे इस पुस्तक की सफलता के लिए शुभकामनाएं भी देता हूँ साथ ही ईश्वर से यह प्रार्थना करता हूँ कि वे इन्हें इतना समर्थ बनाएं की आने वाले दिनों में ये और भी ऐसे रचनात्मक कार्य कर सकें.